**Менің педагогикалық шығармашылық есебім**

**«Өзін - өзі тану» пәнін басқа пәндермен интеграциялаудың тиімді жолдары».**

**Тастемирова Маржангуль Еркебулановна**

**СҚО, Жамбыл ауданы**

**«Есперлі негізгі орта мектебі»КММ**

**Менің педагогикалық ұстанымым:**

*Мұғалімдік мамандық – бұл адамтану, адамның күрделі және қызықты, шым – шытырығы мол рухани жан дүниесіне үңіле білу. Педагогикалық шеберлік пен педагогикалық өнер – ол даналықты жүрекпен ұға білу болып табылады.*

***В. А. Сухомлинский***

**Жеке әдістемелік тақырыбым**: «Өзін - өзі тану» пәнін басқа пәндермен интеграциялаудың тиімді жолдары».

**Педагогикалық мақсатым:**Өзін-өзі тану пәнін басқа пәндермен интеграциялау – мектептегі білімді жандандыру және баланың рухани-адамгершілік болмысын жарыққа шығару. Оқушыларды саналы тәртіп пен сапалы білім алуға тәрбиелеу, бағыттау.

**Педагогикалық тұжырымдамам:**Үнемі жаңалыққа ұмтылып, өз әдістемелік шеберлігімді, тәжірибемді жетілдіру.

**Менің жұмыс жасайтын мәселем:**

1. Өзін-өзі тану және басқа пәндердің ықпалдасуының мәні мен түрлері. Интеграция дегеніміз не?
2. Неліктен өзін-өзі тану пәнін интеграциялаймыз және қалай интеграциялаймыз? Интеграциялаудың жолдары;
3. Гуманитарлық, жаратылыстану пәндерді интеграциялау:
4. Әріптестеріммен үнемі тәжірибе алмаса отырып, жұмыс істеу;

Ұстаз – жас ұрпақты, жалпы адамды ізгілікке баулып, жақсылыққа тәрбиелейтін, білім беретін оқытушы. Қазіргі қоғамда оқу тәрбие жұмысын жүргізуші маман педагог ұстаз. «Ұстаз тәрбиелеуші» деген ұғамды білдіреді. Ол азаматты ғылымды сүюге, танымға құштарлыққа үндейді.

Бүгін Қазақстан халықаралық білімдік кеңістігіне шығуға бағытталған. Бұл педагогты көп нәрсеге міндеттейді. Ол уақытпен бірге жүру керек, қоғамның әлеуметтік тапсырысын қанағаттандыру керек. Ал қоғамға өзіндік ой-өрісі дамыған, шығармашылығы мол тұлға қажет. Мұғалім оқушы не үшін оқу керек екенін, өзінің білімін іс жүзінде пайдалана білетіндей қылып, өз жұмысын құру керек. «Мұғалім – мәңгі нұрдың қызметшісі. Ол барлық ой мен қимыл әрекетіне ақылдың дәнін сеуіп, нұр құятын тынымсыз лаулаған жалын иесі. Оларға тамаша қызмет тапсырылған, күн астында одан жоғары ешнәрсе болмақ емес» - деген екен. Шындығында ұстаз деген бойындағы күш-қайратын ұрпақ тәрбиесіне жұмсап, сол жолда еңбек етіп талмай ізденетін ұлағатты жандар деп білемін. Сондықтан мұғалім ретінде өз тәжірибеме үнемі сыни көзбен қарайтынмын. Осы ретте бағдарлама негізінде интеграция менің педагогикалық көзқарсыма әсер етті.

Жалпы іс-тәжірибенің жұмыс жүйесі: ата - аналармен жұмыс, сыныптағы оқу процесі, әдістемелік жұмыс, шығармашылық жұмыс, оқушымен жеке жұмыс, қоғамдық жұмыс.

 Адам болып өмір сүруге келгеннен кейін, адамгершілік, имандылық, инабаттылық, адалдық және басқа да көп-көп адами сезімдер мен қасиеттерді

иеленіп, оқушы бойына дарыта білгеніміз де абзал. Оқушыларға сабақ бере отырып,олардың рухани, интеллектуалды өсіп-өркендеуіне өзіндік үлесімізді қосқанымыз абзал.

 Әрбір оқушы, әрбір бала – болашақтағы үлкен Адам, қоғамның, өз заманының иесі. Тек ол соған лайықты дұрыс қалыптасуы қажет. Кең даланы ен жайлап өскен қалың қазақтың тағдыры қандай сан қилы болса, оның тілі де, тарихы да, әдебиеті мен мәдениеті де дәл сондай, сан қырлы. Сол сан қырлы, сан қатпарлы тіл мен оның әдебиетін балаға жете түсіндіру, олардың бойына рухани құндылықтардың дәнін себу – менің тікелей міндетім. Мәселе, тіпті баланың алдында жатқан кітапта не бар екенін толық жаттап, біліп шығуында ғана емес, оның көп нәрсені түсініп, ой елегінен өткізіп, оны өмірде, тәжірибеде дұрыс қолдана білуінде.

 «Мұғалім өз сабағын сүймесе, оған өзі сүйсіне білмесе, ол шәкірт бойына да сүйіспеншілікті дамыта алмайды..» - дейді Ш.Амонашвили демек, шабыттандыра алмайды. Ал, жүрекпен, жанды білім беріп, рухани-адамгершілігін дамыта отырып оқытса, шәкіртіңнің қанаттанып ұшқанын көресің. Онымен бірге өзіңде шабыттанасың.

 Әрбір бала дүниеге бекерге келмейді. Оның бір атқаратын міндеті бар. Сол баланы бағып-қағу үшін жаратушының қызметкерлері: ақ сүтімен тәніне қуат беріп, бесік жырымен тербеткен ана, әр уақытта қасынан табылатын қамқор әке және білім нәрімен сусындататын, саналы етіп ұрпақ тәрбиелейтін - ұстаз.

 Ата-анасы, ата-апасы баласын тек киіндіріп, ішкізіп, жегізіп қоймай оған дұрыс әрекет арқылы жан дүниесіне рухани азық берсе, мұғалім әр уақытта ізгілікпен, қиянат жасамай, сүйіспеншілікпен қараса онда рухани деңгейі биік азамат өсетіні анық.

Ұстаз ретіндегі ізгі мұратым – тек білім беріп қана қоймай, әр баланың «менің» ашу, сол «менді» шығармашылық тұлғаға жетелеу. Шығармашылық дегеніміздің өзі ізденімпаздықтан туады. Баланың өзіне деген сенімін туғызу, өзінен шығармашылық қасиет іздете білу, шығармашылыққа баулу, қалыптастыру процесі ұзақ та маңызды үдеріс. Кез-келген оқушы мұғалімнің шабыттандыруымен орындаған шығармашылық жұмысының нәтижесінде өзінің ішкі мүмкіндіктерін дамытады.

 Шабыттандыру үшін баланы әр кез қолдап, оның ісін мақтап, жай ғана мақтамай шын ісімен мақтау қажет. Үлкенге – құрмет, кішіге ізеттің қандай болуын түсіндіруміз қажет. Біз балаға үйрете жүріп, өзіміз де үйренетінімізді білеміз. Кел, үйретемін демей үйренейік дейік.

 Мәңгілік елдің адамзатының алдында тұратын ұлы мұраты - міндеттердің ең бастысы - өзінің ісін, өмірін жалғастыратын салауатты, саналы ұрпақ тәрбиелеу. Ұрпақ тәрбиесі – келешек қоғам тәрбиесі. Сол келешек қоғам иелерін жан-жақты жетілген, ақыл-парасаты мол, иманды, мәдени - ғылыми өрісі озық етіп тәрбиелеуде қоғам алдындағы борышымыз деп санаймын.

 Жаңашыл – педагог Ш.А.Амонашвили: “Әр бала белгілі борышпен өмірге келеді және әр бір сәбидің тек өзіне тиесілі жаны – ішкі дүниесінің сәулесі бар.

Ата – анамен педагогтың міндеті  сол сәулесінің жоғылып кетуіне жол бермеу, өз өмір жолына бағыт көрсету.” және де “ Балалар білімді аңсайды, бірақ олар жанды білімді аңсайды” – деген екен.

Іс-тәжірибемде бірнеше әдіс - тәсілдерді қолданамын. Атап айтқанда шаттық шеңбер,әсем ән орындау,өз ойларымен бөлісу, жағдаятты талдау,сурет салу, эссе, шығарма жазу және т.б. сол әдістерді қолдана отырып, нәтижеге жету үшін оқушылардың біліміне сүйене отырып бойларындағы құнды қаситеттер мен құндылықтарды ашу үшін сабақ жоспарын құрастыру қажет.

Баланың бойындағы патриоттық сезімдерін дамыту арқылы, өз ойын қазақ тілінде жеткізе алатын, сауатты, еліне еңбек ете білетін, қабілетті жастар керек. Сондықтан оқушының ойлау және сөйлеу тілін дамыту мақсатында өз ойларын аңық жеткізе алатындай ой толғаулар айтуға мүмкіндік беру ұсынылады. Сол арқылы оқушының деңгейі анықталып, білімін тереңдетіп, белсенділігін күшейтіп өз өздеріне деген сенімділіктерін қалыптастырамыз. Өзін-өзі тану пәнің басқа пәндермен интеграциялауда оқушыға өзін-өзі дамытуға, жетілдіруге мүмкіндік беру. Басқа пәндер арқылы құндылықтарды бойларына сіңіру. Басқа пәндердге өзін-өзі тану пәнің интеграциялау бұл оқушылармен жұмыс жүргізудегі негізгі мақсаты баланың қабілетін ашу, шығармашылығын шыңдау, іздендіру, пәнге деген қызығушылығын арттыру, бойына жалпыадамзаттық құндылықтарды сіңіру болып табылады.

Жалпы Интеграция ұғымының жалпы ғылыми мәнін және оның басқа философиялық ұғымдармен өзара байланысында қарастырылады.

 Интеграция ( лат. integratio – қалпына келтіру, толықтыру, integer – тұтас, бүтін) жекелеген дифференцияланған бөліктердің тұтаспен байланыс күйін әрі осы байланысқа алып келетін үдерісті білдіретін жүйе теориясының ұғымы.

 Білім тек қана адамның қажетін өтеу үшін емес, өмір сүру үшін қажет. Ол үшін білім берудің екі аспектісін үйлесімді дамыту жолдарын анықтауымызға тура келеді.

**Сыртқы білім-ақыл үшін**

* + Сыртқы, интеллектуалды
	+ Сыртқы әлемді зерттейді
	+ Кітаби білім, (жеке тәжірибесін тануға болады)
	+ Қалауларын оятады, сырттағыға таратады
	+ Тіршілік күн көру үшін қажет
	+ Интелектіні дамытады
	+ Ақыл мен тәнге бағыттайды
	+ Сыртқы білімнің мақсаты – ақпарат беру
	+ Интернет
	+ Аллергия пайда болады.
* **Ішкі білім- жүрек үшін**
	+ Ішкі рухани адамгершілікті
	+ Ішкі әлемді зерттейді(мен кіммін)
	+ Практикалық білім(тек жеке тәжірбие арқылы тануға болады)
	+ Әрбір адамның жүрегінде жасырынған жалпы адамзаттық құндылықтарды айқындайды
	+ Өмірлік мақсаттармен байланысты(не үшін өмір сүру қажет)
	+ Интуицияны дамытады.
	+ Жүрекке бағытайды.
	+ Ішкі білімнің мақсаты өзгереді.
	+ Иннернет
	+ Энергия

**Жанды білім**

* Адамды рухтандырады
* Ғылымның көкжиегіне жетелейді
* Шабыттандырады
* Нұрландырады

**Жансыз білім**

* Оқушылардың мектеп табалдырығынан аттап шықпай жатып мектепке қалдырып кететін және қызықпайиын білім.

**Іс-тәжірибе жүзіндегі келтірілген Интеграция жолдары:**

* Ұлы ғалым, дана адамдардың өмірінен мысалдар келтіру;
* Қазіргі ғылымның жаңалықтарымен таныстыру ;
* Әр оқу пәнінің мазмұнынан жалпыадамзаттық құндылықтарды анықтау ;

***Гуманитарлық пәндерді интеграциялау***

 Әдеби тұрғыдан келгенде Абай мен Шәкәрім, Мағжан мен Мұқағали шығармаларының көркемдік ерекшеліктері айшықты оралымдардан көрінеді, ал бізге қажеттісі – олардың жан дүниесінің сұлулығы.

 Олар іздеген үйлесімдік пен ізгілік, махаббат пен достық, пейіл мен ықылас жарасымын адам бойындағы құнды қасиеттер деп бағалай отырып, біз әдеби-көркем туындылардағы мазмұн арқылы болашақ ұрпақты еліміздің нағыз азаматы ретінде тәрбиелеуді нысана тұтамыз.

***Жаратылыстану пәндерін интеграциялау***

 **Физика пәнінен**: Магнит өрісі.

 Кез – келген заттарды бір – біріне үйкелеп, соңынан бір - бірінен алшақтататын болсақ, бәрі бір - біріне тартылады.

 Яғни бұдан шығатын қортынды: Рухани жақын адамдар бір – біріне ренжісіп көңілі қалып жатса да, кейіннен түсінісіп сыйластықта бола алады.

 **Химия пәнінен**: Атом туралы айтқанда.

Атом дегеніміз химиялық жолмен бөлінбейтін бөлшек.

Адамгершілік тұрғыда: атомды рухпен салыстыру; Рух “рухани бастаудың” қайнар көзі.

 **Математика пәнінен:** Арман 12 кг салмақты көтере алады, Ермек те 12 кг көтере алады, ал кішкентай Болат не бары 4кг көтере алады. Егер олар бірлесіп, бір-біріне көмектескен болса, онда олар үлкен жүкті көтере алар еді. Сонда үш дос қандай салмақтағы жүкті көтереді?

 «Жұмыла көтерген жүк жеңіл» деген осы.

 Өзін-өзі тану біртұтастықты қамтамасыз ететін мета пән. Әр пән баланы рухани – адамгершілікке тәрбиелеудің құралы рухани болмысын жарыққа шығарушы болып табылады. Интеграция - адамның ғылыми ойлауын, әлемдік көзқарасын анықтайды. Интеграция - білімді жандандырушы, рухани – адамгершіліктің мән-мағынасын айқындаушы болып табылады.

 “Өзін-өзі тану” пәні мен басқа пәндердің интеграциясын сабақ барысында “Тыныштық сәті” немесе ойын, оқушылардың көңілін көтеретін немесе демалдыратын тәсіл деп түсінеді, мысалы, химия пәнінің мұғалімі өзін-өзі тануды интеграциялау деп химия пәнінен сұрақ бере отырып допты лақтыру және оқушылардың допты кері лақтырғанын айтады. Бұл интеграция емес! Бұл – қарапайым әдістемелік тәсіл, оның өзін-өзі тану мен химия пәндерінің ешқандай қатысы жоқ.

***Ағылшын пәні***

“Қыс” – “Winter” тақырыбын өткен кезде:

* Spring is green
* Summer is bright
* Autumn is yellow
* Winter is white - қыс-ақ, адам осы ақ қардай таза болуы керек деп рухани тәрбиени айтып кету қажет .

***Математика***

«Үшбұрыш» тақырыбын өткен кезде мінсіз ақыл (бас), таза жүрек (жүрек), адал еңбек (қол). Баста ойлар пісіп жетіледі, жүрекпен сезінеміз, содан соң дұрыс шешімдерді қолдар жүзеге асыруы тиіс. Шындығында, білім берудің мақсаты – баланы жан-жақты тұтас дамыту.

***Биология***

«Гүлдің құрылысы» тақырыбын өткенде «Бес құндылықты» айтып өтуге болады. Тамыры - ақиқат, сабағы – сүйіспеншілік, бүршік- ішкі тыныштық, жапырақ- дұрыс әрекет, гүлі- қиянат жасамау.

Әр тақырыптың мазмұнын ашатын ата-баба өнегесі, әке мен бала қатынасы, ана мен әке қатынасы, қоршаған орта, күнделікті тіршіліктегі сыйластық пен мейірім, ар-ождан, қайрат, ақыл, жүрек, ерік, жігер, намыс, жан мен тән сұлулығы, т. б. құндылықтардың адам өміріндегі қажеттілігін сезініп, пайымдай алғанда ғана толық адам ретінде қалыптасуға мүмкіндік туады. Ол үшін адам өзіне не қажет екендігін дұрыс сезінуі керек.

 Түптеп келгенде, бұл оқыту үрдісіндегі барлық пәнге ортақ міндет. Алайда, әр пәннің өзіндік ерекшелігіне орай бұл мақсат әр қырынан қиылысқанда ғана қисынын табады.Сондықтан пәнаралық ықпалдастыруды әр пәннің мазмұндық ерекшеліктеріне орай ойластыру қажет.

Өзін өзі тану пәнің басқа пәндермен интеграциялауда оқушылардың күрделі сабақтарды (химия, биология, география) пәндерін тез меңгеруге мүмкіндік болады. Интеграциялау арқылы өз бойларына жалпыадамзаттық құндылықтарды меңгеріп оны басқа сабақтарда да жаңдандырады.

Педагогикалық жолда тек осы әр пәнде интеграцияны кіріктірумен ғана шектелмей, интернет жүйесінде де өз тәжірибеммен алмасып, өзге әріптестеріммен қарым қатынас жасаймын. Өзім барлық сайттармен жұмыс жасаймын. Интернет желісіне сабақтарымды, баяндамаларымды салып, өзге де әріптестеріммен бөлісемін. Бірнеше сертификаттарым да бар.

Баланың өмірлік тәжірибесі қоршаған ортасына, жанұясына және мұғалімдеріне байланысты. Қабілеттер тек іс - әрекетте анықталады. Оқушыларға жеке пәннен білім беріп қана қою жеткіліксіз, оларды сабақ үстінде де, сыныптан тыс жұмыстарда да ғылымилыққа, өз беттерінше ізденуге, белгілі бір бағытқа, заман талабына сай бәсекелестікке қарсы тұра білуге баулу ды өзімнің маңызды міндетім деп ойлаймын.

Оқытуда «Өзін өзі тану пәнің басқа пәндермен интеграциялаудың тиімді жолдары» мәселесі бойынша жұмыс атқарудамын. Сабақ өткізу кезінде оқушылардың ой-өрісін дамытып, логикалық ойлау қабілеттірін, өз көзқарасын қалыптастыруға айрықша көңіл бөлдім. Мен өзінің теориялық білімін, әдістемелік қабілетін арттырып отырамын. Сабақта тіл байлығын, өз ойларын толыққанды жеткізуді дамыту үшін- ақпараттық - коммуникациялық технологиялардың элементтерін, интерактивті оқыту, деңгейлеп оқыту, проблемалық оқыту технологиясын қолданамын. Әр түрлі технологияларды қолдану нәтижесінде оқушылардың білім сапасын арттыра білдім.

Жас ұрпаққа сапалы білім, саналы тәрбие беруде атқарылар жұмыс ауқымы өте көп, ал алда тұрған міндеттер оданда көп. Сол жолда еселі еңбегімді одан әрі жалғастыра беретініме сенімім мол. Мұғалім ретіндегі жас жеткіншектің жан-жақты дамуына, оның бойында жасырын жатқан жалпыадамзаттық қасиеттерін ашуға,дұрыс әрекет жасауға жетелеу мақсатында, өз мектебімнің жастарды дұрыс тәрбиелеу бағытында абыроймен еңбек ете бермекпін.

«*Ұстазы жақсының – ұстамы жақсы» демекші, менің оқушыларым аудандық конкурстың және пәндік олимпиадалардың қатысушылары болып табылады.*

*Өз жұмыс тәжірибеммен мектептегі әріптестеріммен бөлісіп отырамын, мектеп ішінде «Білім», «Қарттарым аман сау жүрші», «Мың алғыс», «Жапалақ қар», «Көмектес септік», облыс көлемінде «Әсем қалам – Астанам», «Макеттер көрмесі» атты бірнеше ашық сабақтар өткізіп ашық сабақтар, әртүрлі сайттарға жариялануда. Оқушыларымның жетістіктері көп. Әртүрлі пәнаралық олимпиадаларға, шығармашылық жағынанда айтуға болады.*

Бүгінгі күні «Ғылым таппай мақтанба» деген ұлы Абайдың даналығы нақты шындыққа айнала бастағандай. Шығыс ғұламасы «Орташа мұғалім айтып береді, жақсы мұғалім түсіндіреді, үздік мұғалім көрсетеді, ұлы мұғалім қанаттандырады, шабыттандырады»,-дейді. Сонымен менің және оқушыларымның жеткен жетістіктерімен, биіктерін келесі кестеден көре аласыздар.

Олай болса жақсылардың қатарында болғым келеді.

Қорыта келе, қазіргі кездегі барлық білім берудің жаңа әдіс-тәсілдерінің алдына қоятын басты мақсаты – білім алушының жеке басының дара және дербес ерекшеліктерін ескеріп, олардың өз бетінше ізденуін арттырып, шығармашылығын қалыптастыру болып табылады. Жалпы осы аталған бағдарламаның: оқыту мен оқудағы жаңа тәсілдер, сыни тұрғыдан ойлауға үйрету, оқыту үшін бағалау және оқуды бағалау, оқыту мен оқуда ақпараттық-коммуникациялық технологияларды пайдалану, талантты және дарынды балаларды оқыту, оқушылардың жас ерекшеліктеріне сәйкес оқыту және оқу, оқытуды басқару және көшбасшылық модульдерін болашақта да барлық өзімнің сабақтарымда қолданып, белгілі бір нәтижеге қол жеткізуге тырысамын.

Бұл модульдердің , яғни интеграцияның сабақтарда тигізетін пайдалары өте көп. Сабақтарымыз үнемі мазмұнды, нәтижелі, мағыналы, жан-жақты, оқушыларға қызықты өтетініне сенемін. Интерпретацияны пайдалы әдіс ретінде қолдану арқылы баланың бойындағы жалпыадамзаттық құндылықтарды ашу арқылы өскелең ұрпақты тәрбиелейміз. Гуманитарлық, жаратылыстану пәндерді интеграциялау арқылы бала тез ұғынып бала тілінде тез үйреніп еркін сөйлеп өз ойлаған ойын толыққанды жеткізе алады. Қазіргі заманымызға сай өзін-өзі тану пәнің басқа пәндермен ықпалдастыру, яғни интерпретациялау өте тиімді деп санаймын.Өскелең ұрпақты дұрыс тәрбиелеу арқылы болашағымыз жарқын боларына мен сенемін!